Die verblyf is netjies, maar ons was nie vooraf gewaarsku teen die konstruksie wat op die derde vloer plaasgevind het nie.
Die 211 The Breakers Resort het 'n baie goeie ligging t.o.v die strand en ander dinge om te doen. Die eenheid op die grondvloer met sy oopskuifdeure is veral heerlik vir besige kindertjies wat wawiele op die gras wil doen of bal skop. Die eenheid is goed geleë t.o.v die swembaddens en restaurant maar tog relatief stil. Die swembaddens is pragtig en die see 'n hanetree van die oord. Daar is sekuriteit by die ingang en hekkie na die see. Mens voel redelik veilig. Die eenheid voel ruim en die hoofslaapkamer is pragtig. Kombuis is goed toegerus vir kookdoeleindes. Moet egter nie verwag om op die patio te mag braai nie. 211 The Breakers Resort moedig nie juis 'n gebraaiery aan nie. Vrydag en Saterdag mag jy nie braai nie en ander dae eers na 17:00 op 'n klein kolletjie aan die buitewyke van die oord agter glas vensters. Ons het lekker gekuier en gaan die plek beslis weer ingedagte hou vir 'n volgende keer.